Borg bispedømmeråd 2024-2027s vedtak 
Mandat for råd for funksjonshemmede i Borg bispedømme – vedtatt 22.4.26
Rådet for funksjonshemmede i Borg bispedømme skal:
1. Gi råd til Borg bispedømmeråd og Borg biskop i saker som angår mennesker med funksjonsnedsettelser i Borg bispedømme.
1. Synliggjøre og bidra til å redusere barrierer for deltakelse i kirkelig virksomhet.
1. Gi innspill til utvikling av planer, strategier og tiltak som er til behandling i Borg bispedømmeråd.
1. Ta opp aktuelle problemstillinger knyttet til funksjonshemming, tilgjengelighet og inkludering.
1. Bidra til kompetanseheving i bispedømmet på feltet.
1. Ikke behandle enkeltsaker eller personalsaker. 

Sammensetning
Sammensetningen bygger på kriteriene som Kirkerådet benytter nasjonalt: bred brukerrepresentasjon og fagkompetanse. Medlemmene bør være bosatt i Borg bispedømme. 

Rådet skal bestå av:
1. 4 medlemmer nominert av FFO (Funksjonshemmedes Fellesorganisasjon), 
1. 2 medlemmer nominert av SAFO (Samarbeidsforumet av funksjonshemmedes organisasjoner)
1. 1 representant fra et kirkelig fellesråd eller menighetsråd nominert av Nettverk for fellesrådsleder i Borg
1. 1 representant fra fagforeningen Spir
1. 1 representant fra relevante fagmiljøer i høyskole- og universitetssektoren i Borg bispedømme
1. 1 representant fra Borg bispedømmeråd
Alle medlemmer oppnevnes med vara. Det skal tilstrebes mangfold med tanke på:
1. ulike typer funksjonsnedsettelser
1. alder
1. kjønn
1. bakgrunn og erfaring

Ledelse og sekretariat
1. Rådet velger leder og nestleder blant sine medlemmer. Lederen har det formelle ansvaret for å sette opp en saksliste til hvert møte. Lederen bør ha kontakt med sekretæren for rådet for å diskutere saker som skal opp på rådsmøtet.
1. Borg bispedømmes stiftsdirektør oppnevner en sekretær, tilsvarende modellen nasjonalt. Sekretæren har ansvar for:
1. saksliste i samarbeid med leder
1. innhenting av informasjon
1. praktisk tilrettelegging
1. referater
1. kontaktpunkt mellom rådet og bispedømmet

Arbeidsform og møter
1. Rådet holder 2–3 møter i året, eventuelt flere ved behov, i tråd med nasjonalt nivå. 
1. Rådsmedlemmer kan inviteres til arbeidsseminarer eller prosjekter.
1. Rådet kan be om å få uttale seg om relevante saker før politisk behandling.
1. Rådets medlemmer kan selv melde inn saker.

Funksjonstid
1. Rådet oppnevnes for fire år, med mulighet for forlengelse, i tråd med nasjonalt nivå. 

Evaluering
Innen fire år gjennomføres en evaluering av:
1. mandatet
1. arbeidsform
1. sammensetning
1. rådets funksjon
Evalueringen legges fram for Borg bispedømmeråd.

